Sent på tirsdag gennemførte myndighederne i den amerikanske stat Texas henrettelsen af José Medellín, en mexicansk statsborger der var dømt for voldtægt og mord på to teenagepiger i 1993. Henrettelsen blev gennemført på trods af, at den var i centrum for en international retlig tvist med indsigelser fra Den Internationale Domstol (ICJ) og FN's generalsekretær Ban Ki-moon. José Ernesto Medellín, 33, blev født i Mexico, men flyttede til USA som barn. Han blev dømt til døden for voldtægten i 1993 og mordet på to piger i alderen 14 og 16 år i Houston i Texas. Tirsdag kl. 21.57 fik han en dødelig indsprøjtning på Huntsville-enheden i Huntsville, ifølge Texas Department of Criminal Justice.
José Medellín blev henrettet i Huntsville fængsel.